stanford-oval/wikipedia huggingface dataset:
Kameraoperaattori

Kameraoperaattori (Kuva: Patrick-André Perron)
Kameraoperaattori (myös apulaiskuvaaja) on elokuva- ja televisio-alan ammattinimike kameran käyttäjälle. Operaattori toimii usein varsinaisessa taiteellisessa vastuussa olevan kuvaajan alaisuudessa, mutta kuvaaja voi myös itse käyttää kameraa.
Jürgen Röber

| 0 | 1 | 2 |
| --- | --- | --- |

Henkilötiedot
Koko nimi: Hans-Jürgen Röber
Syntymäaika: 25. joulukuuta 1953 (ikä 70)
Syntymäpaikka: Gernrode, DDR
Pituus: 171 cm
Seura
Seura:  Excelsior-Péruwelz
Tehtävä: urheilutoimenjohtaja
Seurat
| Vuodet | Seura | O (M) |
| 1971–1972 1972–1974 1974–1980 1980–1981 1981 1981–1982 1982–1986 1986–1991 |  CfB Ford Niehl Köln  TuS Lingen  SV Werder Bremen  FC Bayern München  Calgary Boomers  Nottingham Forest FC  Bayer 04 Leverkusen  Rot-Weiss Essen |     184(57) 14(0) 30(6) 21(3) 105(18) 104(17) |
Valmennusura
1987–1991 1991–1993 1993–1995 1996–2002 2003–2004 2005–2006 2006–2007 2008–2009 2009:  Rot-Weiss Essen (apuv.)  Rot-Weiss Essen  VfB Stuttgart  Hertha BSC  VfL Wolfsburg  FK Partizan  Borussia Dortmund  FK Saturn Ramenskoje  Ankaraspor
 Seurajoukkueuran tilastot kattavat vain kansalliset sarjat.
Jürgen Röber (s. 25. joulukuuta 1953) on saksalainen jalkapallovalmentaja ja entinen pelaaja.
Ura pelaajana

Saksan demokraattisen tasavallan alueella syntynyt Röber muutti perheensä mukana Saksan liittotasavaltaan 1956, Bertlichin kaupunkiin.
Röberin jalkapalloilijan ura alkoi bertlichiläisessä SuS Bertlichin juniorijoukkueessa 1963. Urallaan, joka päättyi vasta 1991, Röber pelasi 303 ottelua Saksan Bundesliigassa tehden niissä 75 maalia. Röberin pelaajauran kirkkain kruunu oli Saksan mestaruus 1981 FC Bayern Münchenissä.
Ura pelaajana > Meriitit pelaajana

Saksan mestaruus: 1981
Ura valmentajana

Röber aloitti valmennusuransa pelaaja-apuvalmentajana Rot-Weiss Essenissä. 1991 hänestä tuli seuran päätoiminen päävalmentaja ja tässä tehtävässä Röber toimi joulukuuhun 1993 saakka. VfB Stuttgart palkkasi Röberin päävalmentajaksi samaisena joulukuuna. Stuttgartissa Röber valmensi kevääseen 1995 saakka.
Röber palasi valmentajaksi tammikuussa 1996, seurana oli Hertha Berliini. Röber valmensi berliiniläisseuraa aina helmikuuhun 2002 saakka. Röber nosti Herthan 1. Bundesliigaan 1997 ja 1999 seura oli liigassa kolmas.
Herthasta lähtönsä jälkeen Röber oli vuoden verran valmentamatta, kunnes maaliskuussa 2003 astui VfL Wolfsburgin ruoriin. Vuoden kuluttua Röberin oli aika lähteä.
Jälleen kului runsas vuosi, kunnes Röber palkattiin lokakuussa 2005 FK Partizanin päävalmentajaksi. Serbiseurassa Röberin tie päättyi keväällä 2006.
Joulukuun 19. päivänä 2006 Saksan 1. Bundesliigassa pelaava Borussia Dortmund nimesi Röberin päävalmentajakseen kauden 2006/07 loppuun ulottuvalla sopimuksella.
Maaliskuun 12. päivänä 2007 Röber ilmoitti eroavansa päävalmentajan tehtävistä, syynä pidetään erimielisyyksiä Röberin ja seurajohdon välillä.
Röber palasi valmennustehtäviin elokuussa 2008, kun Venäjän liigan häntäpäähän juuttunut FK Saturn Ramenskoje palkkasi hänet päävalmentajakseen. Kausi 2009 alkoi kuitenkin vaisusti ja toukokuussa Röber sai potkut tehtävistään.
22. kesäkuuta 2009 Röber siirtyi Turkin Superliigassa pelaavan Ankarasporin päävalmentajaksi.  Hän sai kuitenkin potkut jo joulukuun lopussa 2009.
Heinäkuussa 2017 Röber aloitti Belgian pääsarjaseura Excel Mouscronin urheilutoimenjohtajana.
Ura valmentajana > Meriitit valmentajana

Saksan amatöörimestaruus: 1992
Juraj Valach

| Juraj Valach |
| --- | --- |

Henkilötiedot
Syntynyt: 1. helmikuuta 1989 (ikä 35) Zvolen, Tšekkoslovakia
Jääkiekkoilija
Pelipaikka:  puolustaja
Maila:  oikea
Pituus:  202 cm
Paino:  103 kg
Seura
Seura:  EHC Linz
Sarja:  EBEL
Pelinumero:  16
Pelaajaura
Pääsarjaura:  2005–
Aik. seurat:  HKm Zvolen (SloEL) HC Kometa Brno (ČEL) HC Slavia Praha (ČEL) HC Slovan Bratislava (KHL) KLH Chomutov (ČEL)
Juraj Valach (s. 1. helmikuuta 1989 Zvolen, Tšekkoslovakia) on slovakialainen jääkiekkopuolustaja, joka pelaa monikansallisen Erste Bank Eishockey Ligan itävaltalaisjoukkue EHC Linzissä. Hän on 202 cm pitkä ja 103 painavaselvennä. Valach on kaudella 2017–2018 Extraligan pisin pelaaja BK Mladá Boleslavin Tomáš Urbanin kanssa. Hän laukoo oikealta.
Ura > Seuraura

Valach on HKm Zvolenin kasvatti. Hän debytoi seuran Extraliga-joukkueessa vain 16-vuotiaana kaudella 2005–2006, jolloin Valach pelasi siellä yhden runkosarjaottelun. Tri-City Americans varasi hänet 20. pelaajana CHL:n varaustilaisuudessa 2006. Valach siirtyi joukkueeseen kaudeksi 2006–2007, jolloin hän oli Americansin tehokkain puolustaja tehoilla 7+23=30. Syksyllä 2007 NHL-varaamaton Valach osallistui San Jose Sharksin harjoitusleirille. Kaudeksi 2007–2008 hän vaihtoi WHL-joukkuettaan Vancouver Giantsiin. Valachin joukkue vaihtui kauden aikana kuitenkin edelleen kaksi kertaa, kun hän siirtyi ensin Regina Patsiin ja sittemmin Red Deer Rebelsiin.
Kaudeksi 2008–2009 Valach palasi kasvattajaseuraansa HKm Zvoleniin, jossa hänen varsinainen Extraligan tulokaskautensa toi 46 runkosarjaottelussa kaksi syöttöpistettä ja 13 playoff-ottelussa tehot 1+1=2. Valach pelasi kauden aikana miesten pelejä myös kaksi ottelua lainalla 1. hokejová liga SR:n HC 07 Detvassa. Kaudella 2009–2010 hän teki Extraligan runkosarjassa tehot 8+7=15. Valach oli Zvolenin eniten maaleja tehnyt puolustaja Ladislav Čiernyn kanssa. Hän sijoittui myös 143 minuutillaan koko liigan jäähypörssissä toiseksi edellään vain HC Banská Bystrican Lukáš Bambuch.
Valach siirtyi kaudeksi 2011–2012 kaksivuotisella sopimuksella Tšekin Extraligan HC Kometa Brnoon. Kesken kauden, joulukuussa 2011 seura lainasi hänet ja Tomáš Pospíšilin loppukaudeksi saman liigan HC Slavia Prahaan, josta puolestaan Kometan suuntaan siirtyivät Tomáš Svoboda ja Jiří Vašíček. Kaudeksi 2012–2013 Valach palasi sopimuksensa mukaisesti Kometaan. Kaudeksi 2013–2014 hän palasi kaksivuotisella sopimuksella Slaviaan. Valach jakoi 11 osumaallaan koko Extraligan puolustajien maalipörssin voiton HC Třinecin Vladimír Rothin kanssa. Kaudella 2014–2015 hän oli joukkueen tehokkain puolustaja tehoilla 6+7=13. Slavia putosi kauden päätteeksi 1. česká hokejová ligaan.
Kaudeksi 2015–2016 Valach siirtyi vuoden mittaisella sopimuksella KHL:n slovakialaisjoukkue HC Slovan Bratislavaan. Joulukuussa 2015 hän palasi kuitenkin Tšekin Extraligaan ja siirtyi loppukauden sopimuksella KLH Chomutoviin. Kesäkuussa 2016 Valach teki joukkueen kanssa vuoden mittaisen jatkosopimuksen. Kaudella 2016–2017 hän voitti Extraligan pudotuspelien puolustajien maalipörssin viidellä osumallaan. Valach valittiin kauden päätteeksi liigan parhaaksi puolustajaksi.
Ura > Maajoukkueura

Valach edusti Slovakiaa Pyeongchangin olympiakisoissa 2018. Hän pelasi myös MM-kilpailuissa vuonna 2014. Yhteensä Valach on pelannut 27 A-maaottelua tehden kuusi syöttöpistettä.
Valach pelasi myös alle 20-vuotiaiden MM-kilpailuissa vuosina 2007 ja 2009, joista jälkimmäisessä turnauksessa hän toimi Slovakian varakapteenina. Valach pelasi myös alle 18-vuotiaiden MM-kilpailuissa vuonna 2006 sekä samana vuonna World U-17 Hockey Challengessa, jolloin hän jakoi tehoilla 1+3=4 Slovakian sisäisen pistepörssin voiton Martin Štepánin ja Matej Mišuran kanssa sekä sisäisen syöttöpörssin voiton Milan Grmanin kanssa.
Juraj Mikúš (jääkiekkoilija, 1988)

| Juraj Mikúš |
| --- | --- |

Henkilötiedot
Syntynyt: 30. marraskuuta 1988 (ikä 35) Trenčín, Tšekkoslovakia
Kansalaisuus:   Slovakia
Jääkiekkoilija
Pelipaikka:  puolustaja
Maila:  vasen
Pituus:  194 cm
Paino:  98 kg
Seura
Seura:  HC Kometa Brno / HC Pardubice
Sarja:  Tipsport Extraliga
Pelinumero:  62 / 31
Pelaajaura
Pääsarjaura:  2006–
Aik. seurat:  HK Dukla Trenčín (SloEL) HK 95 Považská Bystrica (Slovakia I) HK Dukla Senica (Slovakia I) Toronto Marlies (AHL) Lev Praha (KHL) HC Sparta Praha (ČEL)
NHL-varaus:  134. varaus, 2007 Toronto Maple Leafs
KHL-varaus:  60. varaus, 2009 Spartak Moskova
Juraj Mikúš (s. 30. marraskuuta 1988 Trenčín, Tšekkoslovakia) on slovakialainen jääkiekkopuolustaja, joka pelaa Tšekin Extraligan HC Pardubicessä lainalla HC Kometa Brnosta. Elite Prospects -sivston Ulf Anderssonin mukaan hän on isokokoinen ja monipuolinen puolustaja, jolla on hyvä pelikäsitys, liike ja kiekolliset taidot.
Ura > Seuraura

Mikúš on HK Dukla Trenčínin kasvatti. Hän debytoi seuran miesten joukkueessa kaudella 2006–2007, jolloin Mikúš pelasi Extraligassa 22 runkosarja- ja seitsemän playoff-ottelua ilman tehopisteitä. Hän pelasi kauden aikana miesten pelejä myös seitsemän runkosarja- ja yhden playoff-ottelun verran lainalla sarjatasoa alempana 1. hokejová liga SR:n HK 95 Považská Bystricassa.
Toronto Maple Leafs varasi Mikúšin viidennellä kierroksella 134. pelaajana NHL:n varaustilaisuudessa 2007. Kaudella 2007–2008 hän teki Extraligassa 35 runkosarjaottelussa tehot 1+7=8 ja 14 playoff-ottelussa yhden syöttöpisteen. Mikúš pelasi yli puolet runkosarjastaan Slovakian alle 20-vuotiaiden maajoukkueohjelma HK VSR SR 20:n mukana. Kauden 2008–2009 hän pelasi lähes kokonaan Trenčínissä, mutta Mikúš vahvisti myös 1. ligan HK Dukla Senicaa. Spartak Moskova varasi hänet 60. pelaajana KHL:n varaustilaisuudessa 2009.
Kesäkuussa 2009 Mikúš teki kolmivuotisen tulokassopimuksen Toronto Maple Leafsin kanssa. Hän pelasi kaikki sopimuskautensa kuitenkin kokonaan AHL-joukkue Toronto Marliesin vahvuudessa. Tulokaskaudellaan 2009–2010 Mikúš teki 68 runkosarjaottelussa tehot 5+18=23, joilla hän oli joukkueen tehokkain puolustaja. Kaudella 2011–2012 Mikúš voitti Marliesin sisäisen tehotilaston lukemalla +21. Hän eteni joukkueen kanssa aina Calder Cup -finaaleihin saakka, mutta mestaruuden vei kuitenkin Norfolk Admirals otteluvoitoin 4–0.
Kesällä 2012 Spartak Moskova kauppasi Mikúšin pelaajaoikeudet KHL:n tšekkiläisjoukkue Lev Prahaan vaihdossa kesän 2013 neljännen kierroksen varausvuoroon. Hän siirtyi Levin riveihin kaudeksi 2012–2013. Huhtikuussa 2013 Mikúš teki joukkueen kanssa vuoden mittaisen jatkosopimuksen. Kaudella 2013–2014 hän eteni Levin kanssa aina Gagarin Cup -finaaleihin saakka, mutta mestaruuden vei kuitenkin Metallurg Magnitogorsk otteluvoitoin 4–3.
Mikúš siirtyi kaudeksi 2014–2015 Tšekin Extraligan HC Sparta Prahaan. Hän jakoi tehoilla 3+20=23 liigan puolustajien pistepörssin seitsemännen sijan HC Liberecin Martin Ševcin kanssa. Mikúš voitti myös joukkueensa sisäisen tehotilaston lukemalla +27, joilla hän jakoi myös koko Extraligan puolustajien tehotilaston voiton BK Mladá Boleslavin Tomáš Voráčekin kanssa. Mikúš voitti kauden päätteeksi hopeaa. Kaudella 2016–2017 hän oli Spartan tehokkain puolustaja tehoilla 3+19=22, joilla Mikúš sijoittui liigan puolustajien pistepörssissä kahdeksanneksi. Hän eteni samalla kaudella joukkueen kanssa myös Mestarien liigan finaaliin, mutta mestaruuden vei kuitenkin kotonaan ruotsalainen Frölunda HC jatkoajalla lukemin 4–3.
Kaudeksi 2018–2019 Mikúš siirtyi jatkamaan Extraliga-uraansa kaksivuotisella sopimuksella HC Kometa Brnoon. Marraskuussa 2018 seura lainasi hänet samassa liigassa pelaavaan HC Pardubiceen.
Ura > Maajoukkueura

Mikúš edusti Slovakiaa Pyeongchangin olympiakisoissa 2018. Hän pelasi myös MM-kilpailuissa vuosina 2015, 2016 ja 2017, joista viimeisimmässä turnauksessa Mikúš toimi joukkueensa varakapteenina. Yhteensä hän on pelannut 64 A-maaottelua tehopistein 2+10=12.
Mikúš pelasi myös alle 20-vuotiaiden MM-kilpailuissa vuonna 2008 ja alle 18-vuotiaiden MM-kilpailuissa vuonna 2006.
Juusonlampi

| Juusonlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°14′29″N, 25°52′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskuoja:  oja Kolimaan 
Järvinumero:  14.472.1.007
Mittaustietoja
Pinnankorkeus:  111,9 m  
Pituus:  230 m  
Leveys:  90 m  
Rantaviiva:  0,498 km  
Pinta-ala:  1,403 ha  
Tilavuus:  0.000030 km³ 
Keskisyvyys:  2,13 m  
Suurin syvyys:  5,2 m  
Saaria:  ei saaria 
 fiJuusonlampi 
Juusonlampi  on Keski-Suomessa Viitasaarella  Kuhalankylän lähellä sijaitseva lampi.
Maantietoa

Lampi on 230 metriä pitkä, 90 metriä leveä, ja sen pinta-ala on 1,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 29 900 kuutiometriä. Sen keskisyvyys on 2,1 metriä ja suurin syvyys on 5,2 metriä. Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Koliman lähi-alueeseen (14.472) se kuuluu. Lammen vedenpinnan korkeus on 111,9 metriä mpy.
Julkinen tila

Torit ovat julkisia tiloja; kuvassa Helsingin Senaatintori.
Julkinen tila tai julkinen paikka on kaikille avoin tila, johon kuka tahansa voi mennä lupaa kysymättä. Valtion virastot tai kaupunkien ylläpitämät kirjastot, puistot ja aukiot ovat julkisia tiloja. Myös kadut ovat julkista tilaa. Järjestyslaissa julkisesta tilasta käytetään sanaa yleinen paikka.
Yksityisiä tiloja ovat asunnot ja niihin liittyvät parvekkeet ja pihat.
Julkinen tila liittää yhteen kaupunkirakenteen eri osat ja se yhdistää kaupungin toiminnot toisiinsa. Julkisen ja yksityisen tilan välille muodostuu puolijulkisia tiloja, joita voivat olla asuntoryhmän piha tai kerrostalon sisäpiha.
Julkinen ja puolijulkinen

Julkisten ja yksityisten tilojen välillä on osittain julkisia eli puolijulkisia tiloja, joita kutsutaan myös nimityksillä yksityinen julkinen tila tai julkinen yksityinen tila. Ne ovat yksityisen ja julkisen tilan välimaastoon sijoittuvia paikkoja. Näitä ovat esimerkiksi kauppakeskukset ja kahvilat. Niihin voi mennä kuka tahansa, mutta ne ovat kuitenkin yksityisessä omistuksessa. Puolijulkisten tilojen omistajat voivat asettaa rajoituksia tilojen käytölle, esimerkiksi kieltää joitakin ihmisiä tulemasta sisään. Julkisen ja puolijulkisen tilan ero on siis se, kuka tilan omistaa ja kuka sen säännöistä määrää.
Kun tutkittiin puolijulkisen tilan kontrollia kauppakeskuksessa, selvisi että puolijulkisen tilan tärkein kontrollin lähde on vartijoiden yhteisö. Puolijulkisen tilan normeja säätelevät myös kauppakeskuksen johto, kauppakeskuksen henkilökunta ja osittain myös asiakkaat.
Tilan julkisuuden aste saattaa vaihdella. Jos kotipihalla järjestetään kirpputori, yksityisestä tilasta tulee julkinen tietyksi aikaa. Julkinen katu voidaan sulkea aidoilla esimerkiksi ravintolaksi, jolloin se muuttuu yksityiseksi tilaksi.
Yleinen paikka Suomen järjestyslaissa

Suomen järjestyslain määräykset koskevat yleisesti käytettäviä paikkoja riippumatta siitä, kuka paikat omistaa. Yleinen paikka tarkoittaa tietä, katua, jalkakäytävää, toria, puistoa, uimarantaa, urheilukenttää, vesialuetta, hautausmaata tai muuta vastaavaa aluetta. Yleinen paikka tarkoittaa myös rakennusta, joukkoliikenteen kulkuneuvoa ja muuta vastaavaa paikkaa, kuten virastoa, toimistoa, liikenneasemaa, kauppakeskusta, liikehuoneistoa tai ravintolaa, joka on yleisön käytettävissä joko jonkin tilaisuuden aikana tai muutoin. koskee yleisesti käytettäviä paikkoja riippumatta siitä, kuka paikat omistaa.
Muualla

Julkisen ja puolijulkisen tilan käsitettä on pohdittu kaupunkisuunnittelussa. Esimerkiksi New Yorkin kaupungin kaavoitussäännöksissä on vuodesta 1961 alkaen mainittu yksityisomistuksessa olevat julkiset tilat, jotka tunnetaan lyhenteellä POPS. Ne ovat julkiseen käyttöön ja viihtymiseen tarkoitettuja tiloja, jotka ovat yksityisten kiinteistönomistajien omistamia ja ylläpitämiä. Kaupunki luetteloi ja julkaisee verkkosivullaan  590 POPSia Manhattanin hallintoalueella, jotka tarjoavat yleisölle mahdollisuuksia istua, rentoutua, katsella, syödä, tavata muita. POPSeja on monenkokoisia, niitä on sekä ulkona että sisällä, ja ne tarjoavat erilaisia mukavuuksia.
The Guardianin artikkelissa todettiin vuonna 2017, että: "Pseudojulkinen tila – julkiselta näyttävät aukiot ja puistot, jotka tosiasiassa ovat yritysten omistamia – on hiljaa levinnyt kaupunkeihin ympäri maailmaa." Artikkelissa kartoitettiin puolijulkisia tiloja Lontoossa ja raportoitiin uudesta salailu- ja valvontakulttuurista, jossa yksityiset vartijat voivat poistaa henkilön protestin, valokuvaamisen, tai vain pörröisen näköisenä olemisen takia.
Aiheesta muualla

Wikimedia Commonsissa on kuvia tai muita tiedostoja aiheesta .
Seija Ridell, Päivi Kymäläinen ja Timo Nyyssönen: Julkisen tilan poetiikkaa ja politiikkaa.  Tampere University Press, 2009.  Teoksen verkkoversio (viitattu 25.2.2020).
Hotellin terassi San Franciscossa on yksityisessä omistuksessa oleva julkinen tila eli POPS.
Kalliopääskyt

| Kalliopääskyt |
| --- | --- |
 Kalliopääsky (Ptyonoprogne rupestris)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Pääskyt Hirundinidae
Suku::  Kalliopääskyt Ptyonoprogne  Reichenbach, 1850
Katso myös
   Kalliopääskyt Wikispeciesissä   Kalliopääskyt Commonsissa 
Infobox OKNimi-testi OK: 
Kalliopääskyt (Ptyonoprogne) ovat pääskyjen heimoon kuuluva varpuslintusuku. Kalliopääskyjen sukuun kuuluu BirdLifen mukaan neljä lajia.
Kalliopääskyihin kuuluvia lajeja

Aasiankalliopääsky (Ptyonoprogne concolor)
Aavikkopääsky (Ptyonoprogne obsoleta)
Afrikankalliopääsky (Ptyonoprogne fuligula)
Kalliopääsky (Ptyonoprogne rupestris)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Kansallislipun ritarikunta

Ritarikunnan tunnuksia
Kansallislipun ritarikunta (kor. 국기훈장, Gukgi hunjang) on pohjoiskorealainen kunniamerkki, joka perustettiin 2. lokakuuta 1948. Kunniamerkillä palkittiin niin sotilaita kuin siviileitä erinomaisista saavutuksista, ja jotka olivat tehneet enemmän kuin vain "vastanneet kutsuun" talouden, politiikan ja kulttuurin saralla. Se oli maan korkein mahdollinen kunnianosoitus, kunnes Kim Il-Sungin ritarikunta perustettiin vuonna 1972.
Ritarikunta jakautuu kolmeen luokkaan:
I luokka
II luokka
III luokka
Kaikki isästäni

| Kaikki isästäni> Alt om min far |
| --- | --- |
 Esben Esther Pirelli Benestad
Ohjaaja:  Even Benestad
Käsikirjoittaja:  Even Benestad August Baugstø Hanssen
Tuottaja:  Bjørn Eivind Aarskog Ola K. Hunnes Gloria Azalde
Säveltäjä:  John Erik Kaada
Kuvaaja:  Even Benestad Bjørn Eivind Aarskog
Leikkaaja:  Erik Andersson Anders Refn
Pääosat:  Esben Esther Pirelli Benestad Elsa Almås Elisabeth Skaflem Benestad Even Benestad
Valmistustiedot
Valmistusmaa:  Norja
Tuotantoyhtiö:  Exposed Film Productions
Ensi-ilta:  2002
Kesto:  71 min
Alkuperäiskieli:  norja
Aiheesta muualla
IMDb 
Elonet
AllMovie
Infobox OKNimi-testi OK: 
Kaikki isästäni (Alt om min far) on vuonna 2002 ensi-iltansa saanut norjalaisen Even Benestadin ohjaama dokumenttielokuva. Se kertoo Benestadin omasta isästä, tunnetusta seksologista ja transvestiitista Esben Esther Pirelli Benestadista.
Elokuva oli toinen Norjan ehdokkaista Pohjoismaiden neuvoston elokuvapalkinnon saajaksi. Palkinnon sai Aki Kaurismäen Mies vailla menneisyyttä.
Aiheesta muualla

Kaikki isästäni Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: no:Alt om min far
Käännös suomeksi
Julkinen sosiologia

Diskurssianalyysi · Positivismi
Konfliktiteoria · Kriittinen teoria
Rakenteellinen funktionalismi
Sosiaalinen konstruktionismi
Émile Durkheim
Karl Marx · Max Weber
Julkinen sosiologia

Laki · Kasvatus
Poikkeavuus · Rikollisuus
Sosiaalinen verkosto
Stratifikaatio · Talous · Tiede
Tieto · Uskonto
Väestö · Yhteiskuntaluokka
Ympäristö · Armeija
Kaupunki
Habitus · Identiteetti · Normi
Jälkimoderni · Myöhäismoderni
Notkea moderni
Sosiaalinen pääoma · Valta
Julkinen sosiologia on sosiologian ala, jossa teoreettinen ymmärrys yhdistetään käytännön toimintaan.
Julkisen sosiologian käsite nousi keskusteluun Yhdysvaltojen sosiologisen yhdistyksen kokouksessa vuonna 1988. Yhdistyksen silloinen puheenjohtaja Herbert Gans pohti esitelmässään sosiologien julkista tehtävää. Hän esitti, että sosiologien olisi tutkittava tavallisten ihmisten kannalta tärkeitä kysymyksiä (esimerkiksi elämäntavoista, perheestä, taloudesta ja terveydestä) ja ajankohtaiskysymyksiä (tätä tutkimusta hän nimitti "palokuntatutkimukseksi") unohtamatta sosiaalista kritiikkiä. Näitä kysymyksiä tutkivia olisi hänen mukaansa luontevaa kutsua julkisiksi sosiologeiksi. Esimerkeiksi julkisista sosiologeista Gans nimesi David Riesmanin (The Lonely Crowd, 1950) ja Robert Bellahin (Habits of the Heart, 1985).
Julkisen sosiologian kehittämiseksi sosiologien olisi Gansin mukaan keskityttävä entistä enemmän suurta yleisöä kiinnostaviin kysymyksiin, kuten elämäntapoja, perhettä, taloutta tai terveyttä koskevaan tutkimukseen sekä ajankohtaisaiheisiin. Heidän olisi opetettava opiskelijoilleen yhteiskunnallisten ilmiöiden sosiologista analyysia eikä vain sosiologisia käsitteitä. Sosiologeiksi olisi palkattava henkilöitä, jotka osaavat kirjoittaa monille yleisöille ja heidän olisi uskallettava harjoittaa omaan osaamiseensa perustuvaa yhteiskuntakritiikkiä. Lisäksi sosiologien olisi rohjettava olla kanssakäymisissä toimittajien kanssa ja saatava äänensä kuuluviin mediassa.
Julkisen sosiologian käsite

Viisitoista vuotta Herbert Gansin puheenvuoroa myöhemmin Michael Burawoy täsmensi samaisen yhdistyksen puheenjohtajana julkisen sosiologian käsitteen merkityksiä esitelmässään Julkisen sosiologian puolustus (For Public Sociology). Hänen mukaansa on olemassa perinteisiä julkisia sosiologeja, jotka vaikuttavat yhteiskuntaan teksteillään ja teorioillaan, ja orgaanisia julkisia sosiologeja, jotka osallistuvat sosiaalisten liikkeiden, järjestöjen ja yhteisöjen toimintaan sosiologista tietämystään hyödyntäen. Perinteisiksi julkisiksi sosiologeiksi Burawoy arvioi Gansin nimeämien lisäksi C. Wright Millsin, W. E. B. Du Bois'n (The Souls of Black Folk, 1903) ja Gunnar Myrdalin (An American Dilemma, 1944), aikalaisistaan hän mainitsee Barbara Ehrenreichin (Nälkäpalkalla, 2003).  Myös Herbert Gans (Urban Villagers, 1962) lasketaan perinteisten julkisten sosiologien joukkoon .
Burawoyn mukaan maailma tarvitsee julkista sosiologiaa. Sosiologinen tieto tulee suunnata sosiaaliseen todellisuuteen. Karl Marxin 11. Feuerbach-teesin  hengessä Burawoy toteaa: "Jos aiemmin tutkin maailmaa muuttaakseni sosiologiaa, nyt tutkin sosiologiaa muuttaakseni maailmaa". Julkisen sosiologian tehtävänä on palauttaa sosiologia sinne mistä se tulikin, takaisin ihmisille, hän sanoo. "Tehtävä on hienovarainen, vaikea ja vaarallinen" (delicate, difficult and dangerous).  Ja se vaatii keskustelua yli kaikkien rajojen niin sosiologian sisällä (professionaalisen, päätöksentekoa palvelevan, kriittisen ja julkisen sosiologian kesken) kuin sitä ympäröivässä globaalissa kansalaisyhteiskunnassa .
Julkisen sosiologian asema yliopistossa

Julkisen sosiologian asemasta osana yliopistososiologiaa on käyty Yhdysvalloissa laajempaa keskustelua 2000-luvulla. Keskustelun alkuunpanija on ollut Michael Burawoy, joka on kehittänyt julkista sosiologiaa Standfordin yliopiston sosiologian laitoksella Berkeleyssa.
Pohjoismaat
Tampereen yliopiston kasvatustieteiden laitoksella (nyk. kasvatustieteiden yksikkö) järjestettiin vuonna 2009 ensimmäinen julkisen sosiologian kurssi. Lukuvuodesta 2013–2014 julkisen sosiologian opetusta annetaan yliopiston yhteiskunta- ja kulttuuritieteiden yksikössä.
Sosiologipäivillä 2010 Jyväskylässä pidettiin ensimmäinen julkisen sosiologian teemaryhmä yhdessä demokratian tilat -ryhmän kanssa. Muista Pohjoismaista Tanskassa, Aalborgin yliopistossa, harjoitetaan julkista sosiologiaa.